title: Decizia Comisiei din 8 februarie 2016 privind încheierea, în numele Comunității Europene a Energiei Atomice, a protocolului la Acordul de stabilizare și de asociere dintre Comunitățile Europene și statele membre ale acestora, pe de o parte, și Republica Muntenegru, pe de altă parte, pentru a se ține seama de aderarea Republicii Croația la Uniunea Europeană

text:
               11.2.2016

               RO

               Jurnalul Oficial al Uniunii Europene

               C 52/5

         DECIZIA COMISIEI
   din 8 februarie 2016
   privind încheierea, în numele Comunității Europene a Energiei Atomice, a protocolului la Acordul de stabilizare și de asociere dintre Comunitățile Europene și statele membre ale acestora, pe de o parte, și Republica Muntenegru, pe de altă parte, pentru a se ține seama de aderarea Republicii Croația la Uniunea Europeană
   (2016/C 52/04)
   COMISIA EUROPEANĂ,
   având în vedere Tratatul de instituire a Comunității Europene a Energiei Atomice, în special articolul 101 alineatul (2),
   având în vedere Decizia Consiliului de aprobare a încheierii de către Comisia Europeană, în numele Comunității Europene a Energiei Atomice, a protocolului la Acordul de stabilizare și de asociere între Comunitățile Europene și statele membre ale acestora, pe de o parte, și Republica Muntenegru, pe de altă parte, pentru a se ține seama de aderarea Republicii Croația la Uniunea Europeană („protocolul”),
   întrucât:

               (1)

               Încheierea protocolului face obiectul unor proceduri separate în ceea ce privește chestiunile care intră sub incidența Tratatului privind Uniunea Europeană și a Tratatului privind funcționarea Uniunii Europene, pe de o parte, și în ceea ce privește chestiunile care intră sub incidența Tratatului de instituire a Comunității Europene a Energiei Atomice, pe de altă parte.

               (2)

               La 13 mai 2014, Consiliul a adoptat Decizia 2014/321/UE (1) privind încheierea protocolului în numele Uniunii Europene și al statelor membre ale acesteia, în temeiul articolului 218 alineatul (6) din Tratatul privind funcționarea Uniunii Europene și al articolului 6 alineatul (2) din Actul de aderare a Croației.

               (3)

               La 22 octombrie 2013, Consiliul a adoptat Decizia 2014/315/Euratom (2) privind aprobarea încheierii protocolului de către Comisia Europeană în numele Comunității Europene a Energiei Atomice.

               (4)

               Protocolul ar trebui să fie încheiat și în numele Comunității Europene a Energiei Atomice în ceea ce privește chestiunile care intră sub incidența Tratatului de instituire a Comunității Europene a Energiei Atomice,

         DECIDE:
   Articolul 1
   Prin prezenta decizie se aprobă încheierea, în numele Comunității Europene a Energiei Atomice, a Protocolului la Acordul de stabilizare și de asociere dintre Comunitățile Europene și statele membre ale acestora, pe de o parte, și Republica Muntenegru, pe de altă parte, pentru a se ține seama de aderarea Republicii Croația la Uniunea Europeană („protocolul”) (3).
   Articolul 2
   Prin prezenta decizie, președintele Comisiei este autorizat să întreprindă, în numele Comunității Europene a Energiei Atomice, toate măsurile necesare pentru a exprima consimțământul Comunității Europene a Energiei Atomice de a-și asuma obligații în temeiul protocolului, în special de a depune notificarea prevăzută la articolul 11 din protocol.
   Articolul 3
   Prezenta decizie intră în vigoare la data adoptării.

      Adoptată la Bruxelles, 8 februarie 2016.

            Pentru Comisie

            Președintele

         Jean-Claude JUNCKER

      (1)  Decizia 2014/321/UE a Consiliului din 13 mai 2014 privind încheierea în numele Uniunii Europene și al statelor sale membre a protocolului la Acordul de stabilizare și de asociere între Comunitățile Europene și statele membre ale acestora, pe de o parte, și Republica Muntenegru, pe de altă parte, pentru a ține seama de aderarea Republicii Croația la Uniunea Europeană (JO L 165, 4.6.2014, p. 30).

      (2)  Decizia 2014/315/Euratom a Consiliului din 22 octombrie 2013 de aprobare a încheierii de către Comisia Europeană, în numele Comunității Europene a Energiei Atomice, a protocolului la Acordul de stabilizare și de asociere între Comunitățile Europene și statele membre ale acestora, pe de o parte, și Republica Muntenegru, pe de altă parte, pentru a ține seama de aderarea Republicii Croația la Uniunea Europeană (JO L 165, 4.6.2014, p. 1).

      (3)  JO L 93, 28.3.2014, p. 2.


title: Decizia Consiliului din 20 februarie 2006 privind principiile, prioritățile și condițiile cuprinse în Parteneriatul pentru aderarea Croației și de abrogare a Deciziei 2004/648/CE

text:
Anunţ juridic important

|

32006D0145

Jurnalul Oficial L 055 , 25/02/2006 p. 0030 - 0043 Jurnalul Oficial L 270 , 29/09/2006 p. 0268 - 0281

		20060220Decizia Consiliuluidin 20 februarie 2006privind principiile, prioritățile și condițiile cuprinse în Parteneriatul pentru aderarea Croației și de abrogare a Deciziei 2004/648/CE(2006/145/CE)CONSILIUL UNIUNII EUROPENE,având în vedere Tratatul de instituire a Comunității Europene,având în vedere Regulamentul (CE) nr. 533/2004 al Consiliului din 22 martie 2004 privind stabilirea de parteneriate europene în cadrul procesului de stabilizare și asociere [1], în special articolul 1a și articolul 2,având în vedere propunerea Comisiei,întrucât:(1) Consiliul European de la Salonic din 19 și 20 iunie 2003 a aprobat introducerea parteneriatelor ca mijloc de materializare a perspectivei europene a țărilor din Balcanii de Vest în cadrul procesului de stabilizare și asociere.(2) Regulamentul (CE) nr. 533/2004 prevede că trebuie stabilite de către Consiliu principiile, prioritățile și condițiile care trebuie să fie incluse în parteneriate, precum și orice modificări ulterioare.(3) Consiliul adoptă la 13 septembrie 2004 un parteneriat european cu Croația [2].(4) La 3 octombrie 2005, statele membre au demarat negocieri cu Croația privind aderarea acesteia la Uniunea Europeană. Cursul acestor negocieri va fi determinat de progresele înregistrate de Croația în pregătirea pentru aderare, progrese evaluate, inter alia, ținând seama de aplicarea parteneriatului, care va fi revizuit periodic.(5) Prin urmare, ar trebui adoptat un parteneriat pentru aderare care să actualizeze parteneriatul actual, pentru a identifica noile priorități pentru activitățile viitoare, pe baza constatărilor raportului intermediar de activitate din 2005 privind pregătirile Croației pentru integrarea viitoare în Uniunea Europeană.(6) Regulamentul (CE) nr. 533/2004 prevede că se asigură continuarea parteneriatelor europene prin mecanismele stabilite în cadrul procesului de stabilizare și asociere.(7) În scopul pregătirii unei mai bune integrări în Uniunea Europeană, Croația trebuie să elaboreze un plan cuprinzând un calendar și măsuri concrete care să abordeze prioritățile prezentului parteneriat pentru aderare.(8) Prin urmare, Decizia 2004/648/CE ar trebui abrogată,DECIDE:Articolul 1În conformitate cu articolul 1a din Regulamentul (CE) nr. 533/2004, principiile, prioritățile și condițiile prevăzute în Parteneriatul pentru aderarea Croației sunt enunțate în anexa la prezenta decizie, care face parte integrantă din aceasta.Articolul 2Punerea în aplicare a parteneriatului pentru aderare se analizează prin mecanismele stabilite în temeiul procesului de stabilizare și asociere, în special rapoartele intermediare de activitate anuale prezentate de către Comisie.Articolul 3Decizia 2004/648/CE se abrogă.Articolul 4Prezenta decizie intră în vigoare în a treia zi de la data publicării în Jurnalul Oficial al Uniunii Europene.Adoptată la Bruxelles, 20 februarie 2006.Pentru ConsiliuPreședinteleJ. Pröll[1] JO L 86, 24.3.2004, p. 1. Regulament, astfel cum a fost modificat prin Regulamentul (CE) nr. 269/2006 (JO L 47, 17.2.2006, p. 7).[2] Decizia 2004/648/CE a Consiliului din 13 septembrie 2004 privind principiile, prioritățile și condițiile cuprinse în Parteneriatul european cu Croația (JO L 297, 22.9.2004, p. 19).--------------------------------------------------20060220ANEXĂCROAȚIA: PARTENERIATUL PENTRU ADERARE DIN 20051. INTRODUCEREConsiliul European de la Salonic a aprobat introducerea parteneriatelor ca mijloc de materializare a perspectivei europene a țărilor din Balcanii de Vest în cadrul procesului de stabilizare și asociere.Parteneriatul european cu Croația a fost adoptat de către Consiliu la 13 septembrie 2004. La 3 octombrie 2005, statele membre au demarat negocierile cu Croația privind aderarea acesteia la Uniunea Europeană. Este necesar să se adopte un parteneriat pentru aderare care să actualizeze parteneriatul european anterior, pe baza constatărilor din raportul Comisiei din 2005 privind progresele realizate de Croația. Acest nou parteneriat pentru aderare identifică noile priorități de acțiune. Prioritățile noi sunt adaptate la nevoile specifice și la stadiul de pregătire a țării și vor fi actualizate corespunzător. Parteneriatul pentru aderare prevede, de asemenea, orientări privind asistența financiară acordată țării.Croația trebuie să elaboreze un plan care să conțină un calendar și măsuri concrete pentru realizarea priorităților parteneriatului pentru aderare.2. PRINCIPIIProcesul de stabilizare și asociere rămâne cadrul pentru parcursul european al țărilor din Balcanii de Vest până la aderarea viitoare a acestora.Principalele priorități identificate pentru Croația se referă la capacitatea acestei țări de a progresa în cadrul pregătirilor pentru aderare, mai ales la capacitatea sa de a îndeplini criteriile stabilite de Consiliul European de la Copenhaga din 1993 și condițiile stabilite pentru procesul de stabilizare și asociere, în special condițiile definite de Consiliu în concluziile sale din 29 aprilie 1997 și 21 și 22 iunie 1999, conținutul declarației finale a reuniunii la nivel înalt de la Zagreb din 24 noiembrie 2000 și al Agendei de la Salonic, precum și cerințele cadrului de negociere adoptat de Consiliu la 3 octombrie 2005.3. PRIORITĂȚIPrioritățile enumerate în prezentul parteneriat pentru aderare au fost selectate pe baza estimării că acestea vor putea fi realizate de către Croația sau că această țară va putea face progrese semnificative în acest sens în următorii câțiva ani. Se face o distincție între prioritățile pe termen scurt, care ar trebui să fie aduse la îndeplinire în decursul unui an sau doi, și prioritățile pe termen mediu, care ar trebui să fie aduse la îndeplinire în decursul a trei-patru ani. Prioritățile privesc atât legislația, cât și punerea în aplicare a acesteia. Ținând seama de costurile substanțiale pe care le implică aplicarea acquis-ului și de complexitatea cerințelor UE în anumite domenii, prezentul parteneriat nu include în acest stadiu toate sarcinile importante. Parteneriatele viitoare vor include alte priorități, în funcție de progresul înregistrat de țară.La începutul secțiunii 3.1 au fost identificate și grupate prioritățile principale dintre cele pe termen scurt. Ordinea prezentării acestor priorități principale nu constituie o clasificare în funcție de importanță.3.1. PRIORITĂȚI PE TERMEN SCURTPriorități esențiale- Punerea în aplicare a strategiei și a planului de acțiune pentru reforma sistemului judiciar în consultare cu organismele interesate, inclusiv adoptarea legislației noi necesare.- Adoptarea și demararea punerii în aplicare a unei strategii naționale pentru prevenirea și combaterea corupției și asigurarea coordonării necesare între serviciile și organismele administrative competente implicate în aplicarea acestei strategii, inclusiv asigurarea funcționalității depline a Oficiului pentru Combaterea Corupției și a Criminalității Organizate.- Accelerarea aplicării Legii constituționale privind minoritățile naționale. În special, întreprinderea urgentă a unor demersuri pentru a asigura reprezentarea proporțională a minorităților în entitățile autonome la nivel local și regional, în cadrul administrației publice și a organelor judiciare.- Finalizarea procesului de returnare a refugiaților, inclusiv a tuturor cazurilor de restituire, reconstrucție și asigurare de locuințe pentru foștii deținători de drepturi de ocupațiune/închiriere și consolidarea în continuare a cooperării regionale în vederea accelerării procesului de returnare a refugiaților și de integrare locală, contribuind mai ales la punerea în aplicare a Declarației de la Sarajevo.- Continuarea eforturilor pentru reconcilierea cetățenilor din regiune.- Menținerea cooperării depline cu Tribunalul Penal Internațional pentru fosta Iugoslavie.- Depunerea de eforturi pentru a găsi soluții definitive la problemele bilaterale nerezolvate, în special a celor privind frontierele cu Slovenia, Serbia și Muntenegru și Bosnia și Herțegovina.- Asigurarea îndeplinirii corespunzătoare a tuturor angajamentelor asumate prin Acordul de stabilizare și asociere (ASA) în domenii precum politica în domeniul concurenței, în special nevoia de a adopta și aplica un plan de restructurare a sectorului siderurgic, precum și dobândirea de bunuri imobiliare. Finalizarea negocierilor în curs și ulterioare privind aspectele comerciale legate de ASA (cum ar fi protocolul care introduce contingentul tarifar pentru zahăr, protocolul de extindere și acordare de noi concesii comerciale pentru produsele agricole și piscicole) și asigurarea aplicării corespunzătoare a rezultatelor acestor negocieri.Criterii politiceDemocrația și statul de drept- Întreprinderea demersurilor necesare pentru adoptarea unei legislații electorale consecvente și permanente care să reglementeze, în mod transparent, aspecte precum listele de alegători, votarea în străinătate și finanțarea campaniilor electorale.Administrația publică- Aplicarea deplină a măsurilor de reformă a administrației publice în domeniul recrutării, al promovării și al formării, precum și îmbunătățirea gestionării resurselor umane în toate organismele administrației publice, pentru a asigura responsabilitatea, eficiența, deschiderea, transparența, depolitizarea și un nivel ridicat de profesionalism în serviciul public.- Asigurarea unei abordări eficiente a carențelor identificate în ceea ce privește controlul civil al tuturor serviciilor de securitate.Sistemul judiciar- Intensificarea eforturilor de reducere a numărului de cazuri nesoluționate ale instanțelor.- Înregistrarea unor progrese în ceea ce privește raționalizarea organizării tribunalelor, inclusiv dezvoltarea sistemelor informatice moderne.- Instituirea unui sistem deschis, echitabil și transparent de recrutare, evaluare, promovare și creștere a profesionalismului sistemului judiciar, asigurând o finanțare corespunzătoare din partea statului pentru o bună formare a judecătorilor, a procurorilor și a personalului administrativ.- Adoptarea măsurilor pentru asigurarea unei executări depline și corespunzătoare a hotărârilor judecătorești.- Asigurarea accesului la justiție și asistență juridică și furnizarea resurselor bugetare corespunzătoare; intensificarea formării în domeniul legislației europene.Politica anticorupție- Continuarea elaborării codurilor de conduită/deontologice pentru funcționari și reprezentanții aleși, precum și a planurilor de acțiune pentru prevenirea corupției în cadrul instituțiilor relevante de aplicare a legii (poliția de frontieră, poliția, vama, justiția).- Întreprinderea unor demersuri pentru asigurarea alinierii și aplicării uniforme a cadrului juridic de combatere a corupției și intensificarea eforturilor de prevenire activă, depistare și urmărire în justiție a cazurilor de corupție, în special a celor la nivel înalt.- Adoptarea unor acțiuni concrete pentru a crește gradul de conștientizare cu privire la corupție ca infracțiune penală gravă.Drepturile omului și protecția minorităților- Promovarea respectării și a protecției minorităților în conformitate cu Convenția europeană a drepturilor omului și principiile enunțate în Convenția-cadru a Consiliului Europei pentru protecția minorităților naționale și în conformitate cu cele mai bune practici din statele membre ale Uniunii Europene.- Asigurarea investigării și a judecării corecte a tuturor infracțiunilor comise din motive etnice.- Continuarea aplicării strategiei și a planului de acțiune pentru protecția și integrarea romilor și asigurarea resurselor necesare.- Stabilirea și demararea aplicării unei strategii globale antidiscriminare.- Revizuirea legislației privind mijloacele audiovizuale de comunicare în conformitate cu recomandările formulate în februarie 2004 de către misiunea comună de experți a Consiliului Europei, a Comisiei și a OSCE. În special, revizuirea legii privind mediile electronice pentru a stabili un cadru de reglementare transparent, previzibil și eficient și pentru a asigura independența politică a Consiliului Mediilor Electronice; asigurarea independenței și a stabilității radioteleviziunii croate și a consiliului său de programe în perioada revizuirii legii croate privind radioteleviziunea. Întreprinderea unor demersuri suplimentare pentru decriminalizarea eficientă a calomniei.Aspecte regionale și obligații internaționale- Îmbunătățirea substanțială a judecării crimelor de război, în special punând capăt defavorizării sârbilor din motive etnice și aplicând un standard uniform de răspundere penală indiferent de originea națională.- În ceea ce privește returnarea refugiaților, finalizarea fără întârziere a prelucrării cererilor deja depuse de reconstruire a caselor; reconstruirea până la sfârșitul anului 2005 a tuturor caselor pentru care există o hotărâre pozitivă și reconstruirea până la sfârșitul anului 2006 a tuturor caselor pentru care se va emite o decizie pozitivă. Finalizarea fără întârziere a procesului de restituire a locuințelor.- Demararea urgentă și finalizarea aplicării Programului de asigurare a locuințelor pentru refugiații care și-au pierdut drepturile de închiriere/ocupațiune în afara zonelor de interes național deosebit și accelerarea aplicării acestui program pentru refugiații care se întorc în zonele de interes național deosebit. Asigurarea unei campanii corespunzătoare de publicitate/informare.- Asigurarea coordonării și a cooperării corespunzătoare între toate autoritățile competente la nivel central și local cu privire la aspecte legate de returnarea refugiaților.- Crearea unor condiții sociale și economice pentru îmbunătățirea climatului de reintegrare a refugiaților și acceptarea refugiaților de către comunitățile gazdă, inclusiv prin programe de dezvoltare regională în zonele afectate. Redeschiderea posibilității de depunere a cererilor de acordare a cetățeniei și revizuirea tuturor cererilor depuse de la expirarea termenului precedent.- Aplicarea deplină a acordurilor cu țările vecine, în special în domeniul comerțului, al luptei împotriva criminalității organizate, al gestionării frontierelor și al readmisiei, al cooperării transfrontaliere, al cooperării judiciare și polițienești, inclusiv în ceea ce privește crimele de război, și încheierea acordurilor de acest tip care nu au fost încheiate.Criterii economice- Aplicarea unor politici macroeconomice prudente și axate pe stabilitate, inclusiv dezvoltarea instrumentelor monetare care utilizează mecanismele de piață pentru creșterea eficienței politicii monetare.- Îmbunătățirea consolidării fiscale pe baza măsurilor structurale permanente, în special în domeniul subvențiilor și al cheltuielilor sociale, precum și soluționarea problemei rambursării așa-numitei "datorii pentru pensii" astfel încât să nu fie afectată consolidarea fiscală. Demararea aplicării unor măsuri noi pentru reforma globală a sectorului sănătății în vederea îmbunătățirii situației financiare a acestui sector.- Continuarea reformelor structurale ale finanțelor publice, în special în domeniul gestionării cheltuielilor. Instituirea unei capacități transparente și eficiente de gestionare a datoriilor.- Accelerarea privatizării societăților din portofoliul fondului de privatizare. Accelerarea restructurării și a privatizării sau a lichidării întreprinderilor mari de stat, în special în sectorul agricol, siderurgic și al construcțiilor navale. Aplicarea unor noi demersuri pentru restructurarea și/sau privatizarea serviciilor de utilități publice (telecomunicații, energie, petrol etc.). Îmbunătățirea transparenței procesului de privatizare.- Îmbunătățirea în continuare a mediului de afaceri prin simplificarea normelor privind intrarea și ieșirea de pe piață. Accelerarea în special a procedurilor de înregistrare a întreprinderilor și aplicarea normelor privind falimentul, precum și îmbunătățirea condițiilor de dezvoltare a întreprinderilor private și a investițiilor directe străine, inclusiv prin îmbunătățirea eficienței administrative.- Accelerarea reformei agrare, în special intabularea și privatizarea terenurilor agricole prin aplicarea unui registru cadastral și a unei cărți funciare moderne și eficiente în vederea eliminării obstacolelor actuale din calea dezvoltării pieței funciare și a locuințelor.- Elaborarea statisticilor macroeconomice.Capacitatea de asumare a obligațiilor care decurg din aderareLibera circulație a mărfurilor- Finalizarea restructurării cadrului legislativ și instituțional existent pentru a asigura separarea necesară între funcțiile de reglementare, acreditare, standardizare și omologare a produselor și instituirea unor structuri de supraveghere a pieței în conformitate cu acquis-ul. Accelerarea adoptării standardelor europene. Continuarea activității de transpunere a directivelor "abordare veche și abordare nouă".- Demararea examinării sistematice a legislației naționale pentru identificarea incompatibilităților cu articolele 28, 29 și 30 din Tratatul CE, planificarea eliminării acestor incompatibilități și prevenirea introducerii unor noi bariere.Dreptul de stabilire și libertatea de a presta servicii- Demararea alinierii la acquis cu privire la recunoașterea reciprocă a calificărilor profesionale, inclusiv instituirea capacității administrative necesare.- Demararea examinării legislației naționale pentru identificarea restricțiilor privind dreptul de stabilire și libertatea de a presta servicii, planificarea eliminării acestora și prevenirea introducerii unor bariere noi.- Consolidarea capacității autorității naționale de reglementare în domeniul serviciilor poștale și asigurarea independenței acesteia.Libera circulație a capitalurilor- Îmbunătățirea legislației în domeniul combaterii spălării banilor și demararea asigurării unei aplicări eficiente. Consolidarea capacității administrative a serviciului de informații financiare și îmbunătățirea cooperării acestuia cu alte instituții implicate în combaterea spălării banilor.- Simplificarea procedurilor de autorizare pentru achiziționarea bunurilor imobiliare de către resortisanții Uniunii Europene în mod nediscriminatoriu și reducerea substanțială a volumului mare de cereri nerezolvate.Achiziții publice- Finalizarea alinierii legislației croate privind achizițiile publice și a reglementărilor de punere în aplicare, în special în domeniul contractelor publice, al concesiunilor și al procedurilor de revizuire.- Consolidarea capacității administrative a Oficiului de Achiziții Publice pentru a-i permite îndeplinirea funcțiilor care îi sunt atribuite în temeiul Legii privind achizițiile publice.Dreptul proprietății intelectuale- Îmbunătățirea aplicării drepturilor de proprietate intelectuală, industrială și comercială, în special prin consolidarea capacității administrative, inclusiv în cadrul sistemului judiciar și al instituțiilor de aplicare a legii.Concurență- Continuarea alinierii legislației primare și secundare pentru a permite un control eficient al acordurilor între întreprinderi și al ajutoarelor de stat care pot genera decizii obligatorii aplicabile tuturor sectoarelor economice, iar în ceea ce privește ajutorul de stat, atât pentru regimurile de ajutoare, cât și pentru măsurile de ajutor individuale.- Consolidarea capacității administrative și a independenței Agenției pentru concurență, atât în domeniul ajutorului de stat, cât și în cel antitrust. Asigurarea specializării și formării personalului judiciar în probleme de concurență.- Îmbunătățirea bilanțului de aplicare a legislației în domeniul acordurilor între întreprinderi, în special prin punerea unui accent mai mare pe prevenirea denaturărilor grave ale concurenței și prin introducerea unor măsuri de descurajare constând în amenzi. Consolidarea bilanțului de aplicare a legislației în domeniul ajutorului de stat, în special prin asigurarea respectării obligațiilor de notificare și a unei evaluări anticipate a tuturor măsurilor de ajutor.- Asigurarea alinierii la acquis a regimurilor de ajutor existente și a întregii legislații fiscale în domeniul ajutorului de stat.- Adoptarea și demararea aplicării unor programe de restructurare viabile în sectorul siderurgic și al construcțiilor navale, în conformitate cu cerințele UE, pentru a asigura, inter alia, că toate ajutoarele sunt în conformitate cu acquis-ul.- Asigurarea transparenței ajutoarelor de stat prin instituirea unui inventar și raport cuprinzător cu privire la măsurile de ajutor în vigoare la toate nivelurile administrative și creșterea gradului de conștientizare asupra principiilor concurenței.Servicii financiare- Consolidarea cadrului de reglementare și administrativ pentru supravegherea serviciilor financiare și în special pregătirea în vederea tranziției către autoritatea unică de supraveghere a serviciilor financiare nebancare a cărei instituire este prevăzută.- Pregătirea introducerii noului cadru privind cerințele de capital pentru instituțiile de credit și societățile de investiții.Societatea informațională și mijloacele de informare în masă- Consolidarea în continuare a capacității autorității naționale de reglementare în domeniul telecomunicațiilor și asigurarea independenței acesteia.Agricultură și dezvoltare rurală- Asigurarea unei agenții SAPARD/IPARD pe deplin operațională.- Accelerarea activităților în vederea înființării unui sistem corespunzător de identificare a parcelelor agricole și a unui sistem de identificare și înregistrare a bovinelor.- Îmbunătățirea culegerii și a prelucrării statisticilor agricole în conformitate cu standardele și metodologia UE.- Stabilirea unei strategii de dezvoltare rurală și a unor instrumente de acțiune pentru elaborarea, aplicarea, gestionarea, monitorizarea, controlul și evaluarea programelor de dezvoltare rurală.Siguranța alimentelor, politica veterinară și fitosanitară- Continuarea alinierii în sectorul veterinar și fitosanitar, modernizarea mecanismelor de inspecție, modernizarea unităților agroalimentare pentru a îndeplini normele Uniunii Europene privind igiena.- Elaborarea unei strategii globale în domeniul siguranței alimentelor și al politicii veterinare și fitosanitare. Consolidarea structurilor administrative necesare și îmbunătățirea coordonării între acestea pentru a asigura o abordare globală față de creșterea siguranței alimentelor în întregul lanț alimentar.Pescuit- Consolidarea structurilor administrative și în special a structurilor de inspecție pentru politica în domeniul pescuitului.- Demararea instituirii unui registru informatizat al navelor de pescuit.- În ceea ce privește zona declarată unilateral de Croația ca zonă ecologică și de pescuit protejată, aplicarea în continuare a acordului trilateral încheiat în iunie 2004.Politica în domeniul transportului- Continuarea aplicării standardelor UE în domeniul legislației sociale și tehnice în transportul rutier și a standardelor de siguranță în transportul maritim.- Consolidarea capacității administrative în sectorul feroviar.- Asigurarea înființării unui organism independent pentru anchetarea accidentelor și consolidarea autorităților naționale de reglementare în sectorul transportului aerian.- Încheierea unui acord de stabilire a Spațiului Aerian European Comun (SAEC) care să cuprindă un protocol privind măsurile tranzitorii de aplicare a legislației UE privind transportul aerian.Energie- Continuarea aplicării acquis-ului comunitar în domeniul gazului și al electricității.- Asigurarea capacității operaționale și a funcționării independente a autorității naționale de reglementare.- Demararea aplicării angajamentelor asumate în cadrul Tratatului de instituire a Comunității Energiei.- Consolidarea capacității administrative și îmbunătățirea alinierii la acquis în ceea ce privește eficiența energetică, sursele de energie regenerabile și în domeniul nuclear, precum și asigurarea unui nivel ridicat de securitate nucleară și de protecție împotriva radiațiilor.Fiscalitate- Accelerarea alinierii legislației fiscale la acquis și asigurarea aplicării eficiente a acesteia, acordându-se o atenție deosebită includerii zonelor libere în domeniul de aplicare teritorială a regimului de TVA și eliminării nivelurilor de taxă zero existente.- Demararea alinierii la acquis în domeniul fiscalității directe, inclusiv în domeniul schimbului de informații cu statele membre, pentru a facilita aplicarea măsurilor de combatere a evaziunii și a fraudei fiscale.- Aderarea la principiile codului de conduită în domeniul fiscalității întreprinderilor și asigurarea conformității noilor măsuri fiscale cu aceste principii.- Consolidarea semnificativă a capacității administrațiilor fiscale și vamale, în special în ceea ce privește funcțiile de colectare și control; continuarea activității de creare a unui serviciu funcțional și dotat cu personal corespunzător pentru accize; simplificarea procedurilor de urmărire penală a fraudei fiscale.- Continuarea elaborării sistemelor informatice necesare pentru a permite schimbul de date electronice cu Uniunea Europeană și cu statele membre ale acesteia.Statistică- Consolidarea capacității administrative a institutului național de statistică, reformarea birourilor regionale și îmbunătățirea coordonării cu alți producători de statistici oficiale.- Elaborarea statisticilor comerciale și sociale.Politică socială și ocuparea forței de muncă- Continuarea alinierii la acquis în domeniul dreptului muncii, al sănătății și al securității, al egalității între sexe și antidiscriminării.- Consolidarea structurilor administrative și de aplicare a legislației în domeniu și îmbunătățirea coordonării interministeriale.Politica industrială și a întreprinderilor- Continuarea simplificării și a accelerării procedurilor de înregistrare a societăților; introducerea accesului on-line la o selecție de facilități publice pentru IMM-uri; dezvoltarea în continuare a evaluărilor impactului reglementărilor.- Continuarea aplicării Cartei europene pentru întreprinderi mici.Politica regională și coordonarea instrumentelor structurale- Elaborarea unei strategii globale și coerente în domeniul dezvoltării regionale.- Selectarea și consolidarea capacității autorităților și organismelor de gestionare necesare pentru aplicarea instrumentelor structurale.Justiție, libertate și securitate- Consolidarea gestionării frontierelor, în special prin intensificarea supravegherii frontierelor maritime; aplicarea strategiei de gestionare integrată a frontierelor (inclusiv în ceea ce privește readmisia); creșterea investițiilor în echipamente tehnice și infrastructură; recrutarea de personal suplimentar și asigurarea unei infrastructuri adecvate de formare profesională.- Îmbunătățirea echipamentelor pentru detectarea documentelor falsificate și asigurarea unei formări a personalului din cadrul misiunilor diplomatice și al birourilor consulare.- Continuarea alinierii la acquis a legislației în materie de azil. Înființarea unui centru de primire național permanent pentru solicitanții de azil.- Îmbunătățirea coordonării între instituțiile de aplicare a legii și sistemul judiciar, în special în legătură cu criminalitatea economică, criminalitatea organizată, frauda, spălarea banilor și corupția; intensificarea luptei împotriva traficului de droguri, consolidarea prevenirii toxicomaniei și reducerea cererii de droguri; asigurarea unor măsuri eficiente de combatere a traficului de persoane și a filierelor transnaționale de imigrare clandestină, acordându-se o atenție deosebită prevenirii, protecției și reintegrării sociale a victimelor. Asigurarea formării specializate necesare instituțiilor de aplicare a legii.- Creșterea cooperării internaționale împotriva terorismului și aplicarea deplină a convențiilor internaționale relevante; îmbunătățirea cooperării și a schimbului de informații între poliție și serviciile de informații la nivel național și internațional; intensificarea acțiunilor de prevenire a finanțării și a pregătirii actelor teroriste.Mediu- Continuarea elaborării legislației orizontale, inclusiv în ceea ce privește evaluarea impactului asupra mediului înconjurător și participarea publicului.- Definirea clară a responsabilităților și consolidarea capacității administrative și operaționale la nivel național și regional pentru a asigura planificarea, inclusiv elaborarea strategiilor financiare.- Consolidarea în continuare a capacității serviciilor de inspecție la nivel național și regional și punerea la dispoziție acestora a mijloacelor necesare pentru aplicarea eficientă a legislației privind mediul înconjurător.- Adoptarea urgentă și demararea aplicării unui plan național de gestionare a deșeurilor.Uniune vamală- Continuarea consolidării capacității administrative și operaționale a serviciilor vamale, în special pentru controlul regulilor de origine preferențiale, și accelerarea alinierii la acquis-ul comunitar. Transformarea centrului de formare în domeniul vamal într-un centru pe deplin operațional.- Continuarea elaborării sistemelor informatice necesare pentru a permite schimbul de date electronice cu UE și statele sale membre.- Adoptarea și aplicarea unui cod deontologic al serviciilor vamale.Relații externe- Continuarea politicii de liberalizare a comerțului cu aplicarea Acordului de stabilizare și asociere, a angajamentelor asumate în cadrul OMC și a acordurilor bilaterale de liber schimb. Depunerea eforturilor în vederea viitorului acord regional de liber schimb în Europa de Sud-Est.- Asigurarea compatibilității măsurilor de apărare comercială cu obligațiile care decurg din Acordul de stabilizare și asociere și OMC.- Încheierea negocierilor și aplicarea deplină a protocolului care introduce un contingent tarifar la zahăr în Acordul de stabilizare și asociere, pentru a pregăti sectorul zahărului din Croația pentru adaptările necesare în vederea funcționării într-un mediu realist și viabil din punct de vedere economic. Rezultatele negocierilor privind protocolul nu aduc atingere rezultatului negocierilor de aderare.Control financiar- Adoptarea unui cadru de reglementare coerent pentru controlul intern al finanțelor publice pe baza documentului de strategie.- Continuarea instituirii și a consolidării funcțiilor de control intern din sectorul public prin asigurarea personalului, a formării profesionale și a echipamentelor corespunzătoare.- Instituirea unor proceduri eficiente pentru depistarea, tratarea, urmărirea și comunicarea către Comisie a neregulilor și a cazurilor de suspiciuni de fraudă care afectează interesele financiare ale Comunităților și crearea structurilor administrative necesare pentru protejarea eficientă și echivalentă a intereselor respective și pentru cooperarea cu Oficiul European de Luptă Antifraudă.3.2. PRIORITĂȚI PE TERMEN MEDIUCriterii politiceDemocrația și statul de dreptAdministrația publică- Continuarea procesului de consolidare a instituțiilor care au legătură directă cu acquis-ul și introducerea reformelor de îmbunătățire a eficienței administrației publice în general.Sistemul judiciar- Continuarea aplicării reformei judiciare, inclusiv a instruirii, și adoptarea măsurilor de reducere în continuare a numărului de cazuri nesoluționate ale tuturor instanțelor.- Continuarea raționalizării organizării tribunalelor, inclusiv dezvoltarea sistemelor moderne de tehnologie a informației.- Asigurarea unei aplicări corecte și eficiente a hotărârilor judecătorești.Politica anticorupție- Încurajarea continuării luptei împotriva corupției și aplicarea legislației corespunzătoare. Înființarea, în special, a unor unități specializate în combaterea corupției în cadrul serviciilor corespunzătoare și punerea la dispoziție acestora a formării profesionale și a resurselor corespunzătoare.- Asigurarea respectării standardelor stabilite prin instrumentele internaționale, prin aplicarea actelor cu putere de lege și a actelor administrative corespunzătoare.Drepturile omului și protecția minorităților- Asigurarea aplicării depline a legii constituționale privind minoritățile naționale, în special în ceea ce privește reprezentarea proporțională a minorităților.- Continuarea aplicării unei strategii generale antidiscriminare.- Continuarea îmbunătățirii situației romilor prin aplicarea consolidată a strategiei relevante, inclusiv asigurarea sprijinului financiar necesar la nivel național și local, a măsurilor antidiscriminatorii care au ca scop stimularea posibilităților de încadrare în muncă, favorizarea accesului la învățământ și îmbunătățirea condițiilor de locuit.- Continuarea îmbunătățirii condițiilor sociale și economice în vederea îmbunătățirii climatului pentru reintegrarea refugiaților și acceptarea refugiaților de către comunitățile gazdă.Aspecte regionale și obligații internaționale- Asigurarea aplicării corecte a acordurilor definitive privind problemele bilaterale nerezolvate, în special problemele privind frontierele.- Continuarea aplicării acordurilor bilaterale existente.Criterii economice- Aplicarea unei strategii bugetare durabile pe termen mediu prin reducerea continuă a cotei din PIB reprezentate de cheltuielile publice globale și de deficitele și datoriile publice. Stabilirea priorităților privind cheltuielile publice pentru eliberarea resurselor care ar putea fi alocate unor cheltuieli legate de acquis. Aplicarea unei reforme globale a sistemelor de sănătate și de pensie. Continuarea reducerii subvențiilor pentru întreprinderile mari care înregistrează pierderi.- Finalizarea vânzării participațiilor minoritare și majoritare ale statului în societățile deținute prin fondul de privatizare.- Îmbunătățirea în continuare a condițiilor favorabile înființării și dezvoltării întreprinderilor private și investițiilor străine directe.- Înregistrarea unor progrese substanțiale în consolidarea disciplinei financiare în întreprinderile mari, în special în sectorul siderurgic, al construcțiilor navale și cel feroviar.- Finalizarea reformei agrare, punându-se în mod deosebit accentul asupra intabulării și a privatizării terenurilor agricole.- Continuarea reformei pieței muncii și a reformei învățământului în vederea creșterii ratei de participare la forța de muncă și de ocupare a forței de muncă.Capacitatea de asumare a obligațiilor care decurg din aderareLibera circulație a mărfurilor- Înregistrarea unor progrese substanțiale în transpunerea directivelor "vechea abordare" (cum ar fi în domeniul produselor farmaceutice și al substanțelor chimice) și a directivelor "noua abordare", precum și respectarea condițiilor de aderare la organismele europene de standardizare CEN, Cenelec și ETSI.Libera circulație a lucrătorilor- Eliminarea tuturor măsurilor discriminatorii față de lucrătorii migranți ai UE și față de cetățenii UE.- Consolidarea structurilor administrative pentru coordonarea sistemelor de securitate socială.Dreptul de stabilire și libertatea de a presta servicii- Eliminarea ultimelor bariere din calea instituirii și a prestării de servicii transfrontaliere cu care se confruntă persoanele fizice sau juridice din UE.- Înregistrarea unor progrese semnificative pentru alinierea la acquis-ul comunitar privind recunoașterea reciprocă a calificărilor profesionale, inclusiv transpunerea unor dispoziții privind formarea profesională și dezvoltarea în continuare a structurilor administrative necesare.Libera circulație a capitalurilor- Înregistrarea unor progrese semnificative în eliminarea ultimelor restricții privind circulația capitalului, în special privind achiziționarea de bunuri imobiliare, în conformitate cu obligațiile ce rezultă din Acordul de stabilizare și asociere.- Finalizarea aplicării unui sistem eficient de combatere a spălării banilor, în special prin asigurarea faptului că organismele competente sunt deplin operaționale, dispun de resurse suficiente și sunt bine coordonate cu organismele omoloage naționale și internaționale.Achiziții publice- Aplicarea unui sistem de achiziții publice cu toate structurile administrative și instrumentele operaționale necesare și înregistrarea unui progres semnificativ în direcția alinierii complete la acquis-ul comunitar, asigurând aplicarea eficientă a regulilor privind achizițiile publice de către toate autoritățile și entitățile contractante la toate nivelurile. Promovarea utilizării mijloacelor electronice în cadrul procedurilor de achiziții publice.Dreptul proprietății intelectuale- Finalizarea alinierii în domeniul drepturilor de proprietate intelectuală și industrială și consolidarea sancțiunilor în combaterea pirateriei și a contrafacerii.- Continuarea consolidării aplicării drepturilor de proprietate intelectuală și a reducerii nivelurilor de piraterie și contrafacere.Concurență- Consolidarea în continuare a autorității competente în domeniul acordurilor între întreprinderi și al ajutoarelor de stat și realizarea unui bilanț credibil privind aplicarea legii. Îmbunătățirea substanțială a transparenței în domeniul ajutorului de stat.- Dezvoltarea formării profesionale în domeniul legislației și al politicii privind concurența la toate nivelurile administrației publice și ale sistemului judiciar.Servicii financiare- Finalizarea alinierii la cerințele prudențiale ale UE și continuarea consolidării practicilor de supraveghere.- Finalizarea aplicării noului cadru privind cerințele de capital pentru instituțiile de credit și firmele de investiții.Societatea informațională și mijloacele de informare în masă- Adoptarea legislației primare și secundare necesare pentru finalizarea cadrului de reglementare și introducerea concurenței în toate domeniile.Agricultură și dezvoltare rurală- Consolidarea structurilor și a capacității administrative necesare pentru aplicarea politicilor privind piața și dezvoltarea rurală.- Înființarea unui registru al plantațiilor viticole în conformitate cu standardele UE.- Continuarea pregătirii în vederea înființării unor organisme de plată eficiente și solide din punct de vedere financiar pentru gestionarea și controlul fondurilor agricole, în conformitate cu cerințele UE și cu standardele internaționale de audit.Siguranța alimentelor, politica veterinară și fitosanitară- Îmbunătățirea substanțială a alinierii legislației privind produsele alimentare și consolidarea structurilor necesare aplicării acesteia.- Înregistrarea unor progrese semnificative în privința alinierii sectoarelor veterinar și fitosanitar, inclusiv prin instituirea unui sistem de identificare a animalelor, tratarea deșeurilor animale, modernizarea unităților agroalimentare, programe de combatere a bolilor animalelor, protecția plantelor și calitatea semințelor și a materialului de înmulțire; îmbunătățirea semnificativă a nivelului structurilor de inspecție.Pescuit- Îmbunătățirea semnificativă a structurilor administrative și a echipamentelor pentru a asigura aplicarea eficientă a politicii comune în domeniul pescuitului, inclusiv gestionarea resurselor, inspecția și controlul activităților de pescuit, politica în materie de piață, programele structurale și un plan de gestionare a capacității flotei în funcție de rezervele de pește disponibile.- Finalizarea creării unui registru informatizat al navelor de pescuit și a unui sistem de monitorizare a navelor prin satelit.Politica în domeniul transportului- Continuarea eforturilor în vederea alinierii complete la acquis-ul comunitar în domeniul transportului rutier.- Adoptarea normelor de aplicare în domeniul transportului feroviar, în special în ceea ce privește interoperabilitatea și alocarea independentă a capacităților.- Depunerea de eforturi în vederea alinierii la acquis-ul comunitar în domeniul transportului pe căile navigabile interioare, în special în ceea ce privește siguranța navigației și serviciile de informații fluviale.- Continuarea alinierii în sectorul transportului maritim și asigurarea unui control eficient al pavilionului de către stat.- Realizarea alinierii depline la acquis-ul comunitar în domeniul transportului aerian.- Continuarea aplicării Memorandumului de înțelegere privind dezvoltarea Rețelei de transport regional de bază din Europa de Sud-Est.Energie- Continuarea consolidării capacității administrative și a alinierii la acquis-ul comunitar în domeniul eficienței energetice și al surselor de energie regenerabilă, al pieței energetice interne (electricitate și gaz) și al energiei nucleare.- Asigurarea faptului că rezervele de petrol garantează o siguranță a aprovizionării corespunzătoare.- Abordarea corespunzătoare a chestiunii gestionării deșeurilor radioactive.Fiscalitate- Înregistrarea unui progres substanțial în vederea finalizării alinierii la acquis în domeniul fiscal, în ceea ce privește TVA, accizele și fiscalitatea directă, inclusiv codul de conduită în domeniul fiscalității întreprinderilor.- Continuarea consolidării administrației fiscale – inclusiv a sectorului informatic – și asigurarea funcționării corespunzătoare a acesteia pentru a respecta normele UE și pentru a realiza interconectivitatea sistemelor informatice. Elaborarea și aplicarea unui cod deontologic.Politică economică și monetară- Îmbunătățirea politicilor monetare în vederea extinderii utilizării și a eficienței instrumentelor monetare axate pe piață.Statistică- Continuarea elaborării statisticilor macroeconomice, comerciale și sociale.Politică socială și ocuparea forței de muncă- Continuarea alinierii la acquis și consolidarea structurilor administrative și de aplicare a legii, inclusiv a inspectoratelor de muncă.- Susținerea eforturilor de consolidare a capacităților partenerilor sociali, în special în cadrul dialogului social bipartit autonom.- Stabilirea și aplicarea unei strategii globale de ocupare a forței de muncă, implicând toate părțile interesate, în vederea participării la Strategia europeană privind ocuparea forței de muncă. Asigurarea unei capacități corespunzătoare de analiză, aplicare și evaluare.- Dezvoltarea și aplicarea unei strategii naționale de includere socială, inclusiv culegerea de date, în conformitate cu practicile UE în vederea participării viitoare la Strategia europeană privind includerea socială.- Identificarea necesităților de dezvoltare a resurselor umane în vederea pregătirii pentru Fondul Social European.Politica industrială și a întreprinderilor- Actualizarea și coordonarea mai bună a strategiei în domeniul instrumentelor financiare pentru IMM-uri, pentru a permite Guvernului să treacă de la împrumuturi directe către forme de sprijin mai discrete.Politica regională și coordonarea instrumentelor structurale- Asigurarea unei distribuiri clare a responsabilităților și îmbunătățirea coordonării, atât la nivel interministerial, cât și între autoritățile naționale și regionale.- Continuarea consolidării capacității autorităților de gestiune și de plată desemnate, inclusiv a autorităților locale.- Îmbunătățirea proiectării și a aplicării planurilor regionale de dezvoltare.- Înființarea unor sisteme corespunzătoare de monitorizare și evaluare și consolidarea procedurilor de control și gestiune financiară.- Introducerea unor statistici regionale corespunzătoare.Justiție, libertate și securitate- Asigurarea conformității între legislația națională și normele și cele mai bune practici în vigoare în Uniunea Europeană și consolidarea în continuare a controlului la frontiere; dezvoltarea bazelor de date și a registrelor naționale și asigurarea coordonării între serviciile relevante.- Dezvoltarea unei baze de date naționale pentru verificarea datelor personale ale solicitanților de azil, care să includă amprentele digitale, în vederea pregătirii participării la sistemul Eurodac.- Consolidarea eforturilor de integrare a refugiaților.- Îmbunătățirea în continuare a echipamentelor și a infrastructurii poliției, inclusiv înființarea unui sistem electronic de cercetare; consolidarea cooperării între poliție și alte servicii responsabile cu aplicarea legii; intensificarea luptei împotriva traficului de droguri, a criminalității organizate, a criminalității economice (inclusiv spălarea și falsificarea banilor), a fraudei și a corupției; îmbunătățirea alinierii legislației naționale la acquis în aceste sectoare.- Pregătirea în vederea aplicării unor instrumente juridice diverse în domeniul cooperării judiciare în materie penală și civilă asigurând formarea corespunzătoare privind relațiile dintre instanțele judecătorești și alte aspecte relevante.Știință și cercetare- Demararea elaborării și a aplicării unei politici integrate în domeniul cercetării.Educație și cultură- Intensificarea eforturilor pentru crearea unui sistem modern de învățământ profesional și formare profesională și asigurarea aplicării criteriilor de la Bologna la nivelul învățământului superior.Mediu- Asigurarea integrării cerințelor de protecție a mediului în procesul de elaborare și aplicare a altor politici sectoriale. Elaborarea unei strategii de investiții pentru mediul înconjurător, pe baza estimării costurilor alinierii. Continuarea aplicării legislației orizontale.- Continuarea activității de transpunere a acquis-ului comunitar, punându-se accentul pe gestionarea deșeurilor, calitatea apei, calitatea aerului, protecția naturii, precum și prevenirea și reducerea integrată a poluării. Creșterea investițiilor în infrastructura de mediu, punându-se accentul în mod deosebit asupra colectării și a tratării apelor reziduale, a distribuirii apei potabile și a gestionării deșeurilor.- Ratificarea Protocolului de la Kyoto la Convenția-cadru a Organizației Națiunilor Unite privind schimbarea climatică.Protecția consumatorului și a sănătății- Finalizarea alinierii la acquis-ul comunitar în domeniul măsurilor legate de siguranță și consolidarea capacității administrative necesare pentru o supraveghere eficientă a pieței.- Continuarea alinierii la acquis-ul comunitar cu privire la măsurile care nu sunt legate de siguranță.Uniune vamală- Consolidarea capacității administrative și operaționale a serviciilor vamale. Extinderea formării personalului și utilizarea sporită a tehnologiilor informaționale compatibile cu cele ale Uniunii Europene și continuarea pregătirilor pentru a asigura interconectivitatea cu sistemele UE. Consolidarea auditului și utilizarea evaluării riscurilor și a selectivității.- Înregistrarea unui progres substanțial în ceea ce privește alinierea la acquis, în special în domeniul zonelor libere, al tranzitului, al taxelor, al contingentelor tarifare și al supravegherii importului și a exportului de mărfuri.Control financiar- Dezvoltarea capacității și continuarea alinierii sistemului de control intern al finanțelor publice, inclusiv prin descentralizarea responsabilității de gestionare și prin aplicarea unui sistem de audit intern independent, precum și prin coordonarea și armonizarea la nivel central.- Reformarea și consolidarea funcției de audit extern în conformitate cu cele mai bune practici internaționale și comunitare.4. PROGRAMARE- Asistența comunitară destinată țărilor din Balcanii de Vest în cadrul procesului de stabilizare și asociere se acordă în cadrul instrumentelor financiare existente, în special prin Regulamentul (CE) nr. 2666/2000 al Consiliului din 5 decembrie 2000 privind asistența acordată Albaniei, Bosniei și Herțegovinei, Croației, Republicii Federale Iugoslave și Fostei Republici Iugoslave a Macedoniei (Regulamentul CARDS) [1] și instrumentele de preaderare Phare [2], SAPARD [3] și ISPA [4]. În consecință, prezenta decizie nu are implicații financiare. Croația poate avea acces la finanțarea acordată prin programele multinaționale și orizontale.5. CONDIȚIONARE- Asistența comunitară acordată țărilor din Balcanii de Vest în cadrul procesului de stabilizare și asociere este condiționată de progresul înregistrat în continuare în ceea ce privește respectarea criteriilor de la Copenhaga și de îndeplinirea priorităților specifice ale prezentului parteneriat pentru aderare. Nerespectarea acestor condiții ar putea determina Consiliul să ia măsurile corespunzătoare în temeiul articolului 5 din Regulamentul (CE) nr. 2666/2000. Asistența comunitară este, de asemenea, supusă condițiilor stabilite de Consiliu în concluziile sale din 29 aprilie 1997 și din 21- 22 iunie 1999, în special în ceea ce privește angajamentul beneficiarilor de a derula reforme democratice, economice și instituționale.- Asistența comunitară pentru finanțarea proiectelor prin cele trei instrumente de preaderare – Phare, ISPA și SAPARD – depinde în continuare de respectarea de către Croația a angajamentelor asumate în temeiul Acordului de stabilizare și asociere, de parcurgerea în continuare a etapelor necesare pentru îndeplinirea criteriilor de la Copenhaga și de înregistrarea unor progrese semnificative în vederea îndeplinirii priorităților specifice ale prezentului parteneriat pentru aderare.- Nerespectarea acestor condiții generale ar putea determina Consiliul să decidă întreruperea asistenței financiare în temeiul articolului 4 din Regulamentul (CE) nr. 622/98 al Consiliului din 16 martie 1998 privind asistența în favoarea statelor candidate în cadrul strategiei de preaderare, în special instituirea de parteneriate pentru aderare [5].6. MONITORIZARE- Aplicarea parteneriatului pentru aderare se analizează prin mecanismele stabilite în conformitate cu procesul de stabilizare și asociere, în special prin rapoartele anuale prezentate de către Comisie.[1] JO L 306, 7.12.2000, p. 1. Regulament, astfel cum a fost modificat ultima dată prin Regulamentul (CE) nr. 2112/2005 (JO L 344, 27.12.2005, p. 23).[2] Regulamentul (CEE) nr. 3906/89 al Consiliului (JO L 375, 23.12.1989, p. 11). Regulament, astfel cum a fost modificat ultima dată prin Regulamentul (CE) nr. 2257/2004 (JO L 389, 30.12.2004, p. 1).[3] Regulamentul (CE) nr. 1268/99 al Consiliului (JO L 161, 26.6.1999, p. 87). Regulament, astfel cum a fost modificat ultima dată prin Regulamentul (CE) nr. 2112/2005.[4] Regulamentul (CE) nr. 1267/99 al Consiliului (JO L 161, 26.6.1999, p. 73). Regulament, astfel cum a fost modificat ultima dată prin Regulamentul (CE) nr. 2112/2005.[5] JO L 85, 20.3.1998, p. 1.--------------------------------------------------


title: 2013/551/UE: Decizia Parlamentului European din 17 aprilie 2013 privind descărcarea de gestiune pentru execuția bugetului general al Uniunii Europene aferent exercițiului financiar 2011, secțiunea X – Serviciul European de Acțiune Externă

text:
               16.11.2013

               RO

               Jurnalul Oficial al Uniunii Europene

               L 308/139

      DECIZIA PARLAMENTULUI EUROPEAN

   din 17 aprilie 2013
   privind descărcarea de gestiune pentru execuția bugetului general al Uniunii Europene aferent exercițiului financiar 2011, secțiunea X – Serviciul European de Acțiune Externă
   (2013/551/UE)
   PARLAMENTUL EUROPEAN,

               —

               având în vedere bugetul general al Uniunii Europene aferent exercițiului financiar 2011 (1),

               —

               având în vedere conturile anuale consolidate ale Uniunii Europene pentru exercițiul financiar 2011 [COM(2012) 436 – C7-0235/2012] (2),

               —

               având în vedere Raportul anual al Curții de Conturi referitor la execuția bugetului privind exercițiul financiar 2011, însoțit de răspunsurile instituțiilor (3),

               —

               având în vedere Declarația de asigurare (4) privind fiabilitatea conturilor și legalitatea și regularitatea operațiunilor subiacente întocmită de Curtea de Conturi pentru exercițiul financiar 2011 în temeiul articolului 287 din Tratatul privind funcționarea Uniunii Europene,

               —

               având în vedere articolul 314 alineatul (10) și articolele 317, 318 și 319 din Tratatul privind funcționarea Uniunii Europene,

               —

               având în vedere Regulamentul (CE, Euratom) nr. 1605/2002 al Consiliului din 25 iunie 2002 privind Regulamentul financiar aplicabil bugetului general al Comunităților Europene (5), în special articolele 50, 86, 145, 146 și 147,

               —

               având în vedere Regulamentul (UE, Euratom) nr. 966/2012 al Parlamentului European și al Consiliului din 25 octombrie 2012 privind normele financiare aplicabile bugetului general al Uniunii și de abrogare a Regulamentului (CE, Euratom) nr. 1605/2002 al Consiliului (6), în special articolele 164, 165, 166 și 167,

               —

               având în vedere articolul 77 și anexa VI la Regulamentul său de procedură,

               —

               având în vedere raportul Comisiei pentru control bugetar și avizul Comisiei pentru afaceri externe (A7-0099/2013),

               1.

               acordă Înaltului Reprezentant al Uniunii pentru afaceri externe și politica de securitate descărcarea de gestiune pentru execuția bugetului Serviciul European de Acțiune Externă aferent exercițiului financiar 2011;

               2.

               își prezintă observațiile în cadrul rezoluției de mai jos;

               3.

               încredințează Președintelui sarcina de a transmite prezenta decizie împreună cu rezoluția Parlamentului, ca parte integrantă a acesteia, Consiliului, Comisiei, Curții de Justiție a Uniunii Europene, Curții de Conturi, Ombudsmanului European și Autorității Europene pentru Protecția Datelor și de a asigura publicarea acestora în Jurnalul Oficial al Uniunii Europene (seria L).

            Președintele

         Martin SCHULZ

            Secretarul general

         Klaus WELLE

      (1)  JO L 68, 15.3.2011.

      (2)  JO C 348, 14.11.2012, p. 1.

      (3)  JO C 344, 12.11.2012, p. 1.

      (4)  JO C 348, 14.11.2012, p. 130.

      (5)  JO L 248, 16.9.2002, p. 1.

      (6)  JO L 298, 26.10.2012, p. 1.

         REZOLUȚIA PARLAMENTULUI EUROPEAN

      din 17 aprilie 2013
      conținând observațiile care fac parte integrantă din decizia privind descărcarea de gestiune pentru execuția bugetului general al Uniunii Europene aferent exercițiului financiar 2011, secțiunea X – Serviciul European de Acțiune Externă
      PARLAMENTUL EUROPEAN,

                  —

                  având în vedere bugetul general al Uniunii Europene aferent exercițiului financiar 2011 (1),

                  —

                  având în vedere conturile anuale consolidate ale Uniunii Europene pentru exercițiul financiar 2011 [COM(2012) 436 – C7-0235/2012] (2),

                  —

                  având în vedere Raportul anual al Curții de Conturi referitor la execuția bugetului privind exercițiul financiar 2011, însoțit de răspunsurile instituțiilor (3),

                  —

                  având în vedere Declarația de asigurare (4) privind fiabilitatea conturilor și legalitatea și regularitatea operațiunilor subiacente întocmită de Curtea de Conturi pentru exercițiul financiar 2011 în temeiul articolului 287 din Tratatul privind funcționarea Uniunii Europene,

                  —

                  având în vedere articolul 314 alineatul (10) și articolele 317, 318 și 319 din Tratatul privind funcționarea Uniunii Europene,

                  —

                  având în vedere Regulamentul (CE, Euratom) nr. 1605/2002 al Consiliului din 25 iunie 2002 privind Regulamentul financiar aplicabil bugetului general al Comunităților Europene (5), în special articolele 50, 86, 145, 146 și 147,

                  —

                  având în vedere Regulamentul (UE, Euratom) nr. 966/2012 al Parlamentului European și al Consiliului din 25 octombrie 2012 privind normele financiare aplicabile bugetului general al Uniunii și de abrogare a Regulamentului (CE, Euratom) nr. 1605/2002 al Consiliului (6), în special articolele 164, 165, 166 și 167,

                  —

                  având în vedere articolul 77 și anexa VI la Regulamentul său de procedură,

                  —

                  având în vedere raportul Comisiei pentru control bugetar și avizul Comisiei pentru afaceri externe (A7-0099/2013),

                  A.

                  întrucât Serviciul European de Acțiune Externă (SEAE) a fost instituit prin articolul 27 alineatul (3) din Tratatul privind Uniunea Europeană și a devenit operațional la 1 ianuarie 2011;

                  B.

                  întrucât, conform considerentului 1 din Decizia 2010/427/UE a Consiliului din 26 iulie 2010 privind organizarea și funcționarea Serviciului European de Acțiune Externă (7), SEAE este „un organism autonom din punct de vedere funcțional al Uniunii aflat sub autoritatea Înaltului Reprezentant [al Uniunii pentru afaceri externe și politica de securitate]” („Înaltul Reprezentant”);

                  C.

                  întrucât Comisia are prioritate din punct de vedere juridic în ceea ce privește gestionarea cheltuielilor operaționale; întrucât s-a instituit separarea responsabilităților dintre SEAE și Serviciul pentru Instrumentele de Politică Externă atașat Comisiei;

                  D.

                  întrucât SEAE este responsabil de gestiunea financiară a cheltuielilor administrative efectuate la sediul său și la delegațiile Uniunii;

                  E.

                  întrucât bugetul SEAE pe 2011 a constat în transferuri bugetare pro-rata de la Comisie și de la Secretariatul General al Consiliului,

                  1.

                  ia act de faptul că, pe baza acțiunilor sale de audit, Curtea de Conturi a considerat că, per ansamblu, plățile pentru cheltuielile administrative și pentru alte cheltuieli ale instituțiilor și ale organelor, aferente exercițiului încheiat la 31 decembrie 2011, nu au fost afectate de un nivel semnificativ de eroare;

                  2.

                  constată că, deși 2011 a fost primul său exercițiu financiar, SEAE poartă întreaga răspundere pentru exercițiul financiar 2011 și trebuie să asigure respectarea cu strictețe a legislației; îndeamnă SEAE să examineze ce elemente anume din experiența câștigată în urma primului an de funcționare pot fi valorificate ulterior;

                  3.

                  subliniază faptul că în raportul anual pe 2011 Curtea de Conturi a inclus observații despre SEAE referitoare la plata alocațiilor și ajutoarelor sociale acordate membrilor personalului, la încheierea de contracte cu agenții temporari, la gestionarea unui contract pentru furnizarea de servicii de securitate și la procedurile de achiziții; îndeamnă SEAE să întreprindă măsurile necesare pentru a da curs acestor observații;

                  4.

                  este preocupat de constatarea Curții de Conturi potrivit căreia, într-un număr restrâns de cazuri, nerespectarea normelor a dus la efectuarea de plăți incorecte către membrii personalului, la o situație de incertitudine juridică pentru personalul temporar și pentru SEAE, la nerespectarea Regulamentului financiar și la nerecuperarea TVA, precum și la încălcarea normelor în materie de achiziții, pe care toate instituțiile Uniunii trebuie să le respecte; subliniază că SEAE este pe deplin responsabil pentru funcționarea sa și ia act de declarația SEAE, potrivit căreia acesta a luat măsurile necesare pentru a evita repetarea cazurilor de nerespectare a normelor; solicită ca, în cadrul procedurii de acordare a descărcării de gestiune pe 2012, SEAE să aducă la cunoștința Parlamentului rezultatele obținute;

                  5.

                  ia act de răspunsurile oferite la observațiile Curții de Conturi și este de acord cu recomandările acesteia conform cărora trebuie să se ia măsuri pentru a se garanta că angajații prezintă la intervale corespunzătoare documente care să le ateste situația personală; ia act de faptul că SEAE, împreună cu Oficiul de Administrare și Plată a Drepturilor Individuale (PMO), elaborează în prezent un plan de implementare a unui sistem de monitorizare la timp a acestor documente; în plus, SEAE ar trebui să aducă noi îmbunătățiri în ceea ce privește concepția, coordonarea și derularea procedurilor de achiziții prin acțiuni corespunzătoare de control și orientări mai bune;

                  6.

                  regretă faptul că, potrivit observațiilor Curții de Conturi, subzistă și în 2012 riscul efectuării de plăți incorecte sau necuvenite dacă situația membrilor personalului a suferit modificări, deși SEAE a instituit un mecanism de actualizare anuală; solicită SEAE să includă în raportul său de activitate pentru exercițiul 2012 informații cu privire la punerea în aplicare a acestui nou mecanism;

                  7.

                  ia act de faptul că, la sfârșitul lui 2011, bugetul final pentru sediul SEAE a fost de 188 000 000 EUR, cu o rată de execuție de 91 %, și de 276 100 000 EUR pentru delegații, cu o rată de execuție mai redusă, de circa 89 %; ia act de faptul că bugetul delegațiilor a trebuit suplimentat de Comisie cu un total de 252 400 000 EUR, cu o rată de execuție de 85 %; constată, de asemenea, că, la sfârșitul lui 2012, datele definitive privind executarea bugetului aferent exercițiului 2011 au indicat o rată de execuție de 97 % pentru sediul central și de 97 % pentru delegații;

                  8.

                  este preocupat de faptul că, în ciuda unui buget rectificativ și a unor transferuri de la Comisie și între servicii efectuate în 2011, subutilizarea și reportarea creditelor continuă să fie destul de ridicate; sugerează să fie elaborați indicatori-cheie de performanță destinați monitorizării celor mai importante domenii, pentru a se îmbunătăți execuția bugetară în următorii ani;

                  9.

                  reamintește faptul că SEAE este o structură înființată recent, care reprezintă rezultatul consolidării mai multor servicii diferite, și că 2011 a fost primul său an de activitate, în care a trebuit să depășească numeroase provocări tehnice, în special în materie de achiziții și de recrutare; în plus, observă că sarcinile administrative excesive ocazionate de perioada de înființare nu se vor mai repeta probabil în anii următori;

                  10.

                  apreciază răspunsurile detaliate oferite la o gamă largă de întrebări scrise și orale adresate de membrii Comisiei pentru control bugetar a Parlamentului, întrebări care au depășit cu mult subiectul legat de cheltuielile administrative ale SEAE;

                  11.

                  ia act de observațiile referitoare la anumite deficiențe legate de procedura de achiziții și de ofertare și solicită SEAE să le remedieze fără întârziere;

                  12.

                  ia act de importanța actualei proceduri de descărcare de gestiune pentru stabilirea cadrului pentru viitoarele exerciții de descărcare de gestiune și consideră că acesta va crește așteptările legate de viitoarele acțiuni și îmbunătățiri ale eficacității SEAE și ale operațiunilor sale; solicită Înaltului Reprezentant să prezinte până la mijlocul anului 2013 o analiză a organizării și funcționării SEAE, însoțită, dacă este necesar, de propuneri de revizuire a Deciziei 2010/427/UE;

                  13.

                  consideră că procedura de descărcare de gestiune nu poate fi utilizată pentru a face comparații detaliate între condițiile dominante în care SEAE trebuie să își desfășoare activitatea în 140 de locații, care variază de la zone pașnice și bine organizate la altele care sunt efectiv zone de război; consideră că respectivele locații sunt caracterizate de o mare varietate a condițiilor de viață;

                  14.

                  recunoaște că dificultățile legate de executarea bugetului în țările terțe sunt foarte diferite de cele întâmpinate în Uniune; solicită o repartizare și coordonare clară a rolurilor și responsabilităților Comisiei și ale SEAE în ceea ce privește programarea și execuția bugetului în țările terțe;

                  15.

                  ia act de faptul că în primul an de operațiuni al SEAE au avut loc recrutări masive pentru ca serviciul să beneficieze în cel mai scurt timp de o capacitate completă în termeni de personal; în plus, ia act de faptul că există unele delegații în care posturile sunt mai greu de ocupat din cauza nivelului de risc ridicat al locațiilor respective;

                  16.

                  regretă faptul că proporția personalului care provine din statele membre mai noi este foarte redusă față de cea a personalului din UE-15; subliniază necesitatea realizării unui echilibru de gen și, pe cât posibil, a unui echilibru geografic mai pronunțat în selecția și numirea personalului; îndeamnă SEAE să elaboreze mecanisme corespunzătoare și să ia măsurile necesare pentru a realiza în timp util o reprezentare mai adecvată și mai echilibrată; salută faptul că numărul posturilor vacante se află în scădere; îndeamnă SEAE să se folosească de posturile neocupate pentru a realiza un echilibru geografic la toate nivelurile personalului;

                  17.

                  ia act de existența unor direcții cu 22, 27 și 29 de angajați și a unor direcții de conducere cu 44 de angajați; atrage atenția asupra numărului ridicat al posturilor de conducere comparativ cu situația din alte instituții, precum și asupra abundenței relative a posturilor cu grade înalte, ceea ce prezintă o disproporție flagrantă în raport cu celelalte instituții; solicită SEAE să explice motivele care se află la baza acestei situații și îndeamnă Înaltul Reprezentant să reducă această administrație compusă din foarte multe cadre superioare; consideră că explicațiile oferite de SEAE în acest sens până în prezent nu sunt decât parțial legitime și solicită serviciilor competente să elaboreze o foaie de parcurs pe termen mediu și lung și metode corespunzătoare de corectare a acestui dezechilibru relativ;

                  18.

                  își reafirmă dorința de a asista la instituirea în cel mai scurt termen posibil a unei politici de resurse umane care să oglindească prioritățile politice ale Uniunii și nevoile reale impuse de situația de la fața locului; reamintește, în această privință, caracterul indispensabil al unei abordări concertate cu Comisia în vederea optimizării profilului personalului din delegații (8);

                  19.

                  solicită o mai mare transparență în ceea ce privește competențele structurii administrative a SEAE și reducerea competențelor duble; solicită publicarea schemei de responsabilități; consideră că ineficiența situației actuale riscă să afecteze în mod grav reputația SEAE;

                  20.

                  ia act cu satisfacție de gestionarea dosarelor a 8 800 de candidați, de realizarea a 1 300 de interviuri și de cele 118 de posturi vacante care trebuie ocupate; cu toate acestea, regretă inexistența unor date referitoare la frecvența cu care candidații au fost invitați la interviu și faptul că, din acest motiv, nu se poate considera că procesul în cauză este pe deplin transparent; invită SEAE să țină o evidență mai clară a costurilor aferente interviurilor;

                  21.

                  cere ca membrii personalului SEAE recent angajați să dea o declarație pe proprie răspundere că nu au lucrat în trecut pentru servicii secrete;

                  22.

                  consideră că responsabilitățile reprezentaților speciali ai Uniunii sunt foarte neclare; solicită primirea unei note diferențiate legate de modul în care este folosit bugetul primit de reprezentanți pentru realizarea mandatului lor;

                  23.

                  ia act de faptul că 39,5 % din ambasadorii Uniunii provin din statele membre; reamintește acordul potrivit căruia o treime din posturi trebuie ocupate de personal provenind din statele membre; îndeamnă Înaltul Reprezentant să pună în aplicare respectivul acord, ceea ce presupune includerea în această cotă a posturilor medii și superioare;

                  24.

                  atrage atenția asupra faptului că există un dezechilibru la nivelul delegațiilor între personalul de la SEAE și de la Comisie; solicită ca un număr mai mare de angajați ai SEAE să fie transferați de la sediul central la delegații în limitele bugetului;

                  25.

                  subliniază condițiile dificile cu care se confruntă delegațiile ale căror scheme de personal sunt ocupate într-o măsură mai mică din cauza complexității și a rigidității normelor specifice legate de delegarea autorizării plăților între personalul SEAE și cel al Comisiei; invită cele două instituții să studieze opțiunile de natură să faciliteze procedura de autorizare a fondurilor cu respectarea normelor referitoare la controlul financiar;

                  26.

                  pune accentul pe importanța obținerii de asigurări că personalul operațional, personalul financiar și personalul de supraveghere și de audit deține competențele necesare pentru realizarea sarcinilor atribuite; solicită SEAE și Comisiei să își axeze programele de formare profesională pe îmbunătățirea competențelor în cauză și să informeze Parlamentul cu privire la progresele realizate;

                  27.

                  atrage atenția asupra procedurii legate de metoda de ajustare anuală a salariilor pentru personalul local din delegațiile Uniunii, care duce la creșterea costurilor; consideră că această metodologie poate deveni mai eficientă și mai rentabilă; solicită SEAE să folosească metode de calcul bazate pe selectarea independentă și obiectivă a organizațiilor de referință situate în același loc sau în locuri similare; sugerează adăugarea, cu titlu de componentă fixă, a unei agenții a Organizației Națiunilor Unite care desfășoară activități la fața locului și includerea a două ambasade ale statelor membre și a doi angajatori locali, unul stabilit de către angajat și celălalt de către angajator, pentru a obține o medie adecvată; solicită instituirea unui mecanism prin care ambasadorul Uniunii să fie scutit de responsabilitatea de a purta negocieri salariale cu personalul local și prin care organizațiile de referință să fie alese pe o perioadă de cinci ani;

                  28.

                  își exprimă îngrijorarea cu privire la nivelul înalt al absențelor înregistrate în delegațiile Uniunii și propune SEAE să reexamineze motivele pentru aceste absențe; îndeamnă SEAE să corecteze dezechilibrele pe baza rezultatelor examenului și să pună anual la dispoziția Parlamentului cifre privind absenteismul; sugerează reexaminarea acestor proceduri în sensul ca personalul din delegații să își combine, pe cât este posibil, perioadele de formare profesională de la Bruxelles cu concediul; invită Comisia să alinieze, în cadrul revizuirii anexei X la Statutul funcționarilor (țări terțe), numărul de zile de concediu și cel al celorlalte zile nelucrătoare la nivel local la practicile celorlalte reprezentanțe diplomatice din țara respectivă;

                  29.

                  își exprimă îngrijorarea în legătură cu lacunele administrative constatate în delegațiile Uniunii din Afganistan, Djibouti, Guyana, Insulele Solomon și Zambia; solicită un raport cu privire la situația actuală legată de aceste lacune, inclusiv cu privire la contractele de prestare de servicii de securitate; solicită totodată un raport cu privire la situația legată de standardele de control intern din delegațiile Uniunii din Liberia și Irak; solicită informații în legătură cu situația actuală a ratelor de conformitate înregistrate de delegațiile Uniunii din Egipt și Malawi și informații actualizate în legătură cu contractele de prestări de servicii de securitate încheiate de delegațiile Uniunii din Cisiordania, Haiti, Arabia Saudită, Pakistan, Sri Lanka, Libia și Liban;

                  30.

                  solicită clarificări cu privire la faptul că unei companii de securitate în relații contractuale cu delegația Uniunii din Afghanistan, care făcea obiectul unei anchete a OLAF, i s-a atribuit recent un nou contract de aproximativ 50 milioane EUR în cadrul aceleiași delegații;

                  31.

                  constată cu satisfacție buna funcționare a sinergiilor cu Direcția Generală pentru Dezvoltare și Cooperare din cadrul Comisiei (EuropeAid) și cu diplomațiile naționale și invită SEAE să informeze periodic Parlamentul; acceptă faptul că serviciile consulare pot fi în continuare îmbunătățite; solicită implicarea Comisiei pentru afaceri externe a Parlamentului în respectivul exercițiu;

                  32.

                  solicită SEAE să transmită Parlamentului raportul său cu privire la evaluarea personalului;

                  33.

                  îndeamnă SEAE să maximizeze beneficiile economiilor de scară prin crearea de noi sinergii atât în cadrul sediului SEAE și al delegațiilor, cât și prin cooperarea cu statele membre și cu serviciile diplomatice naționale, în spiritul unei veritabile politici externe și al unor servicii externe ale Uniunii; subliniază, în această privință, necesitatea găsirii, pe cât posibil, de sedii comune ale serviciilor stabilite în țările terțe, în vederea unui schimb mai intens de informații și a realizării de economii;

                  34.

                  subliniază, în contextul viitoarei intrări în vigoare a Acordului de asociere UE-America Centrală, necesitatea instituirii unei delegații a Uniunii în Panama, un partener important și singurul stat din regiune care nu beneficiază încă de o astfel de delegație; solicită SEAE să întreprindă măsuri în acest sens cât mai curând cu putință;

                  35.

                  solicită în mod insistent să i se ofere explicații cu privire la rechemarea ambasadorului Uniunii în Libia;

                  36.

                  solicită SEAE să prezinte toate informațiile referitoare la acordurile privind nivelul serviciilor încheiate cu Consiliul și, respectiv, cu Comisia;

                  37.

                  salută faptul că Regulamentul financiar revizuit obligă SEAE să prezinte anual Parlamentului, până la data de 1 iunie, un document de lucru privind politica sa imobiliară; subliniază că Regulamentul financiar revizuit permite SEAE să contracteze împrumuturi pentru achiziționarea birourilor și a reședințelor sale; îndeamnă SEAE să mențină eficiența funcționării sale din punctul de vedere al costurilor și să identifice soluții corespunzătoare de finanțare purtând consultări cu Direcția Generală Afaceri Economice și Financiare a Comisiei;

                  38.

                  își exprimă îngrijorarea în legătură cu creșterea costurilor aferente închirierii spațiilor de birouri și a reședințelor SEAE (chiria pentru birourile de la Moscova ale Delegației Uniunii în Rusia a crescut cu 50 % între 2010 și 2011); îndeamnă SEAE să mențină eficiența funcționării sale din punctul de vedere al costurilor și să ofere toate informațiile necesare autorității care acordă descărcarea de gestiune;

                  39.

                  consideră că viitoarea evaluare a SEAE reprezintă ocazia cu care se va putea face o analiză detaliată a compatibilității dintre resursele disponibile și funcțiile care trebuie îndeplinite de SEAE și a eventualelor modificări necesare pentru a asigura cel mai înalt nivel de eficiență a operațiunilor acestui serviciu; consideră că o evaluare a proprietăților folosite de SEAE ar trebui să se bazeze mai curând pe comparații cu alte misiuni diplomatice din aceleași locații decât pe comparații între dotările de care beneficiază SEAE în țări foarte diferite; consideră că, la evaluarea prețului unui bun imobiliar, contractele ar trebui să fie monitorizate în mod activ pe baza beneficiilor obținute de Uniune și să fie modificate dacă acest lucru este necesar; consideră că această evaluare ar trebui să indice în termeni clari dacă bunul imobiliar este utilizat în alte scopuri decât ca locuință și să stipuleze partea imobilului care este folosită, precum și durata și modalitățile acestei întrebuințări; consideră, de asemenea, că nu ar trebui să existe nicio diferență între locuințe și că acestea ar trebui să fie similare, fără să aibă loc abuzuri, astfel încât, la nivelul locuinței, calitatea vieții să fie similară de la o regiune la alta, în funcție de disponibilitatea și costul bunurilor imobiliare; solicită să fie prezentat un plan multianual referitor la clădirile Uniunii, precum și la siguranța personalului și securitatea clădirilor din toate țările terțe în care există delegații ale Uniunii;

                  40.

                  invită SEAE să identifice și să studieze toate opțiunile care să permită realizarea unor economii substanțiale pe termen lung, cu respectarea obligațiilor sale de ordin politic și contractual, astfel încât variațiile înregistrate de bugetul său anual, care, din motive legitime, crește într-o proporție mai mare decât cel al altor instituții, să poată avea un efect multiplicator;

                  41.

                  atrage atenția asupra necesității de a garanta un control de securitate cuprinzător pentru agenții locali din cadrul delegațiilor;

                  42.

                  sprijină cu tărie inițiativa SEAE numită „economii inteligente”; solicită SEAE să prezinte un raport de punere în aplicare în care să fie prezentate rezultatele financiare și modul în care banii economisiți au fost reutilizați; solicită Comisiei să adopte această inițiativă;

                  43.

                  ia act de numărul mare de deplasări ale personalului Uniunii din delegații la sediul central cu diferite scopuri; regretă că nu este posibil să se angajeze o autoritate independentă de inspecție care să evalueze necesitatea respectivelor deplasări în scopuri profesionale; solicită Înaltului Reprezentant să țină seama de acest aspect și să raporteze în această privință Comisiei pentru control bugetar a Parlamentului; solicită să fie realizat un studiu privind deplasările frecvente ale personalului din delegațiile Uniunii, în care să se evalueze fezabilitatea introducerii videoconferințelor în vederea reducerii cheltuielilor de deplasare și a timpului petrecut de membrii personalului în deplasare;

                  44.

                  salută faptul că s-au realizat deja economii prin utilizarea unor soluții inovatoare, cum ar fi videoconferințele pentru interviurile de angajare; solicită SEAE să prezinte, pe cât posibil, propuneri similare și pentru formarea personalului;

                  45.

                  îndeamnă insistent SEAE ca, în ceea ce privește măsurile care reglementează deplasările de la delegații la sediul central, să adopte practici similare celor aplicate de statele membre în circumstanțe similare; solicită în mod insistent ca, în ceea ce privește deplasările cu avionul, SEAE să-și alinieze practicile cu cele în vigoare în statele membre;

                  46.

                  salută crearea unui grup de lucru care a analizat modalități de îmbunătățire a metodelor de lucru de la sediul SEAE și implementarea concluziilor, care a avut loc deja; solicită să fie informat cu privire la respectivele concluzii și la îmbunătățirile de performanță realizate;

                  47.

                  consideră că o parte dintre indicatorii analizați în cadrul autoevaluării standardelor de control intern ar trebui revizuiți sau actualizați;

                  48.

                  consideră că datele statistice din cadrul raportului anual de activitate, în special în ceea ce privește datele despre delegații, nu sunt suficient de precise; solicită SEAE să își îmbunătățească performanțele prin stabilirea de indicatori-cheie care vor conferi continuitate evaluării performanței delegațiilor; solicită Înaltului Reprezentant să raporteze în acest sens Comisiei pentru control bugetar;

                  49.

                  salută angajamentul asumat de SEAE de a coopera pe deplin cu Oficiul European de Luptă Antifraudă (OLAF) și își exprimă aprecierea față de memorandumul specific de înțelegere, în curs de finalizare, încheiat cu OLAF în vederea creșterii nivelului de cooperare dintre cele două părți;

                  50.

                  este de părere că trebuie să se amelioreze calitatea gestiunii financiare și administrative în cadrul delegațiilor Uniunii și al anumitor divizii de la sediul central care nu au fost identificate în raportul anual de activitate; se așteaptă ca în următorul raport anual să se identifice respectivele divizii și să se prezinte progresele înregistrate;

                  51.

                  solicită SEAE să prezinte detalii complete cu privire la modalitățile de funcționare a mecanismelor sale de control și supraveghere internă în ceea ce privește gestionarea fondurilor și a cheltuielilor; solicită de asemenea SEAE să ofere explicații în legătură cu politica pe care o aplică în ceea ce privește accesul Parlamentului la rapoartele de inspecție internă;

                  52.

                  atrage atenția asupra faptului că o serie de delegații SEAE își desfășoară activitatea într-un mediu cu grad ridicat de risc în ceea ce privește corupția și fraudele; consideră că este esențial, pentru protecția intereselor financiare ale Uniunii, ca personalul SEAE să beneficieze de formarea corespunzătoare și să fie sensibilizat pentru a detecta orice abatere; consideră că este esențial, pentru protecția intereselor financiare ale Uniunii, să se aplice o politică globală de denunțare a eventualelor abuzuri;

                  53.

                  consideră că sistemele de sprijin bugetar pentru guvernele țărilor terțe nu sunt supuse auditului în mod corespunzător și cere o mai bună monitorizare a operațiunilor financiare la un stadiu mai timpuriu; insistă ca una dintre condițiile indispensabile pentru acordarea de sprijin bugetar să fie existența la nivel național a unui organism de audit independent;

                  54.

                  reamintește SEAE de responsabilitatea sa de a înregistra rezultate concrete și subliniază raportul de reciprocitate dintre rezultatele obținute și bugetul global.

         (1)  JO L 68, 15.3.2011.

         (2)  JO C 348, 14.11.2012, p. 1.

         (3)  JO C 344, 12.11.2012, p. 1.

         (4)  JO C 348, 14.11.2012, p. 130.

         (5)  JO L 248, 16.9.2002, p. 1.

         (6)  JO L 298, 26.10.2012, p. 1.

         (7)  JO L 201, 3.8.2010, p. 30.

         (8)  A se vedea și recomandările formulate în raportul special nr. 18/2012 al Curții de Conturi intitulat „Asistența acordată de Uniunea Europeană pentru sprijinirea supremației legii în Kosovo”.


title: 2014/343/UE: Decizia Consiliului din 24 martie 2014 privind semnarea, în numele Uniunii Europene, și aplicarea provizorie a Acordului privind participarea Republicii Croația la Spațiul Economic European și a trei acorduri conexe

text:
               11.6.2014

               RO

               Jurnalul Oficial al Uniunii Europene

               L 170/3

         DECIZIA CONSILIULUI
   din 24 martie 2014
   privind semnarea, în numele Uniunii Europene, și aplicarea provizorie a Acordului privind participarea Republicii Croația la Spațiul Economic European și a trei acorduri conexe

      (2014/343/UE)

   CONSILIUL UNIUNII EUROPENE,
   având în vedere Tratatul privind funcționarea Uniunii Europene, în special articolul 217, coroborat cu articolul 218 alineatul (5) și cu articolul 218 alineatul (8) al doilea paragraf,
   având în vedere Actul de aderare a Republicii Croația, în special articolul 6 alineatele (2) și (5),
   având în vedere propunerea Comisiei Europene,
   întrucât:

               (1)

               Acordul privind Spațiul Economic European (1) („Acordul privind SEE”) a fost semnat la Porto la 2 mai 1992.

               (2)

               Republica Croația a devenit stat membru al Uniunii Europene la 1 iulie 2013.

               (3)

               Ca urmare a aderării sale la Uniunea Europeană, Republica Croația a solicitat să devină parte contractantă la Acordul privind SEE, în temeiul articolului 128 din respectivul acord.

               (4)

               În acest scop, Comisia a negociat, în numele Uniunii și al statelor membre ale acesteia, cu Islanda, cu Principatul Liechtenstein și cu Regatul Norvegiei Acordul privind participarea Republicii Croația la Spațiul Economic European („acordul”) și trei protocoale adiționale conexe, și anume (a) Protocolul adițional la Acordul dintre Regatul Norvegiei și Uniunea Europeană privind un mecanism financiar norvegian pentru perioada 2009-2014 ca urmare a participării Republicii Croația la Spațiul Economic European, (b) Protocolul adițional la Acordul dintre Comunitatea Economică Europeană și Islanda ca urmare a aderării Republicii Croația la Uniunea Europeană și (c) Protocolul adițional la Acordul dintre Comunitatea Economică Europeană și Regatul Norvegiei ca urmare a aderării Republicii Croația la Uniunea Europeană („protocoalele conexe”).

               (5)

               Acordul și protocoalele conexe ar trebui să fie semnate și aplicate cu titlu provizoriu până la finalizarea procedurilor necesare încheierii lor,

         ADOPTĂ PREZENTA DECIZIE:
   Articolul 1
   Se autorizează semnarea, în numele Uniunii, a Acordului privind participarea Republicii Croația la Spațiul Economic European și a protocoalelor conexe, sub rezerva încheierii acestora.
   Textele acordului și ale protocoalelor conexe, precum și ale acordurilor sub forma unor schimburi de scrisori referitoare la aplicarea lor provizorie sunt atașate la prezenta decizie.
   Articolul 2
   Președintele Consiliului este autorizat să desemneze persoana (persoanele) împuternicită (împuternicite) să semneze acordul și protocoalele conexe, precum și acordurile sub forma unor schimburi de scrisori referitoare la aplicarea lor provizorie, în numele Uniunii.
   Articolul 3
   Acordul și Protocolul adițional la Acordul dintre Regatul Norvegiei și Uniunea Europeană privind un mecanism financiar norvegian pentru perioada 2009-2014 ca urmare a participării Republicii Croația la Spațiul Economic European se aplică cu titlu provizoriu începând din ziua următoare datei la care a fost încheiat ultimul dintre aceste schimburi de scrisori până la finalizarea procedurilor aferente acordului și protocolului menționate.
   Protocolul adițional la Acordul dintre Comunitatea Economică Europeană și Islanda ca urmare a aderării Republicii Croația la Uniunea Europeană și Protocolul adițional la Acordul dintre Comunitatea Economică Europeană și Regatul Norvegiei ca urmare a aderării Republicii Croația la Uniunea Europeană se aplică cu titlu provizoriu din prima zi a celei de a treia luni care urmează depunerii ultimei notificări privind aplicarea provizorie, în conformitate cu articolul 4 din ambele protocoale adiționale.
   Articolul 4
   Prezenta decizie intră în vigoare la data adoptării.

      Adoptată la Bruxelles, 24 martie 2014.

            Pentru Consiliu

            Președintele

         A. TSAFTARIS

      (1)  JO L 1, 3.1.1994, p. 3.


title: Decizia Consiliului din 28 ianuarie 2002 privind ordinea exercitării președinției Consiliului

text:
Anunţ juridic important

|

32002D0105

Official Journal L 039 , 09/02/2002 P. 0017 - 0017 Ediţie specială în limba cehă Chapter 01 Volume 04 P. 9  - 9 Ediţie specială în limba estonă Chapter 01 Volume 04 P. 9  - 9 Ediţie specială în limba maghiară Chapter 01 Volume 04 P. 9  - 9 Ediţie specială în limba lituaniană Chapter 01 Volume 04 P. 9  - 9 Ediţie specială în limba letonă Chapter 01 Volume 04 P. 9  - 9 Ediţie specială în limba malteză Chapter 01 Volume 04 P. 9  - 9 Ediţie specială în limba polonă Chapter 01 Volume 04 P. 9  - 9 Ediţie specială în limba slovacă Chapter 01 Volume 04 P. 9  - 9 Ediţie specială în limba slovenă Chapter 01 Volume 04 P. 9  - 9

		20020128Decizia Consiliuluidin 28 ianuarie 2002privind ordinea exercitării președinției Consiliului(2002/105/CE, CECO, Euratom)CONSILIUL UNIUNII EUROPENE,având în vedere Tratatul de instituire a Comunității Europene și, în special, articolul 203 al doilea paragraf al acestuia,având în vedere Tratatul de instituire a Comunității Europene a Cărbunelui și Oțelului și, în special, articolul 27 al doilea paragraf al acestuia,având în vedere Tratatul de instituire a Comunității Europene a Energiei Atomice și, în special, articolul 116 al acestuia,având în vedere Decizia Consiliului din 1 ianuarie 1995 de stabilire a ordinii exercitării președinției Consiliului [1] și, în special, articolul 1 alineatul (2) al acestuia,având în vedere propunerea Germaniei și Finlandei din 18 ianuarie 2002,întrucât:Prezenta decizie nu aduce atingere modificărilor ordinii exercitării președinției pe care Consiliul le poate adopta cu privire la ordinea exercitării președinției, în special ca urmare a aderării unor noi state membre la Uniune,DECIDE:Articolul 1Perioadele în care Germania și Finlanda dețin președinția Consiliului, în ultimul semestru al anului 2006 și, respectiv, în primul semestru al anului 2007, se inversează.Articolul 2Prezenta decizie se publică în Jurnalul Oficial al Comunităților Europene.Adoptată la Bruxelles, 28 ianuarie 2002.Pentru ConsiliuPreședinteleJ. Piqué I Camps[1] JO L 1, 1.1.1995, p. 220.--------------------------------------------------


title: Decizia 2012/665/PESC a Consiliului din 26 octombrie 2012 de modificare a Deciziei 2010/638/PESC privind măsuri restrictive împotriva Republicii Guineea

text:
               27.10.2012

               RO

               Jurnalul Oficial al Uniunii Europene

               L 299/45

         DECIZIA 2012/665/PESC A CONSILIULUI
   din 26 octombrie 2012
   de modificare a Deciziei 2010/638/PESC privind măsuri restrictive împotriva Republicii Guineea
   CONSILIUL UNIUNII EUROPENE,
   având în vedere Tratatul privind Uniunea Europeană, în special articolul 29,
   întrucât:

               (1)

               La 25 octombrie 2010, prin Decizia 2010/638/PESC (1) Consiliul a impus măsuri restrictive împotriva Republicii Guineea.

               (2)

               Pe baza unei revizuiri a Deciziei 2010/638/PESC, măsurile restrictive ar trebui prelungite până la 27 octombrie 2013.

               (3)

               Este necesară modificarea măsurilor privind embargoul asupra armelor prevăzut în Decizia 2010/638/PESC.

               (4)

               Prin urmare, Decizia 2010/638/PESC ar trebui modificată în consecință,

         ADOPTĂ PREZENTA DECIZIE:
   Articolul 1
   Decizia 2010/638/PESC se modifică după cum urmează:

               1.

               Articolul 2 alineatul (1) se modifică după cum urmează:

                           (a)

                           se adaugă următoarea literă:

                                       „(g)

                                       vânzarea, livrarea, transferul sau exportul de explozivi și de echipamente conexe destinate exclusiv uzului civil în minerit și investiții în infrastructură și furnizarea de asistență tehnică, servicii de brokeraj și alte servicii, precum și furnizarea de finanțare și asistență financiară în legătură cu aceste articole, cu condiția ca stocarea și utilizarea explozivilor și a echipamentelor și serviciilor conexe să fie controlată și verificată de un organism independent și ca furnizorii de servicii conexe să fie identificați;”

                           (b)

                           se adaugă următorul paragraf:
                           „În cazurile care se încadrează la litera (g), un stat membru informează celelalte state membre cu două săptămâni înainte cu privire la intenția sa de a acorda o aprobare în temeiul respectivei litere.”

               2.

               La articolul 8, alineatul (2) se înlocuiește cu următorul text:
               „(2)   Prezenta decizie se aplică până la data de 27 octombrie 2013. Aceasta se revizuiește în permanență. Aceasta poate fi reînnoită sau modificată, după caz, în situația în care Consiliul consideră că obiectivele sale nu au fost îndeplinite.”.

         Articolul 2
   Prezenta decizie intră în vigoare la data publicării în Jurnalul Oficial al Uniunii Europene.

      Adoptată la Bruxelles, 26 octombrie 2012.

            Pentru Consiliu

            Președintele

         A. D. MAVROYIANNIS

      (1)  JO L 280, 26.10.2010, p. 10.


title: Decizia Comitetului politic și de securitate Darfur/5/2007 din 16 ianuarie 2007 de numire a unui consilier militar al reprezentantului special al Uniunii Europene pentru Sudan

text:
               19.1.2007

               RO

               Jurnalul Oficial al Uniunii Europene

               L 13/9

      DECIZIA COMITETULUI POLITIC ȘI DE SECURITATE DARFUR/5/2007
   din 16 ianuarie 2007
   de numire a unui consilier militar al reprezentantului special al Uniunii Europene pentru Sudan
   (2007/34/PESC)
   COMITETUL POLITIC ȘI DE SECURITATE,
   având în vedere Tratatul privind Uniunea Europeană, în special articolul 25 paragraful al treilea,
   având în vedere Acțiunea comună 2005/557/PESC din 18 iulie 2005 privind acțiunea Uniunii Europene de susținere civilă și militară a misiunii Uniunii Africane în regiunea sudaneză Darfur (1), în special articolul 4,
   întrucât:

               (1)

               La data de 5 iulie 2006, Consiliul a adoptat Acțiunea comună 2006/468/PESC (2) de reînnoire și revizuire a mandatului reprezentantului special al Uniunii Europene pentru Sudan.

               (2)

               Reprezentantul special al Uniunii Europene (RSUE) pentru Sudan asigură, inter alia, coordonarea și coerența contribuțiilor Uniunii la misiunea Uniunii Africane în regiunea sudaneză Darfur (AMIS). În conformitate cu articolul 5 alineatul (2) din Acțiunea comună 2005/557/PESC, o celulă de coordonare a UE, cu sediul la Addis Abeba (ACC), sub autoritatea RSUE și compusă dintr-un consilier politic, un consilier militar și un consilier în materie de poliție, gestionează coordonarea curentă împreună cu toți partenerii interesați din UE și cu Centrul de Control și Gestionare Administrativă (CCGA) în cadrul sistemului de comandă al Uniunii Africane de la Addis Abeba pentru a asigura coerența și sprijinul UE pentru AMIS în timp util.

               (3)

               În conformitate cu articolul 4 din Acțiunea comună 2005/557/PESC, Consiliul a autorizat Comitetul politic și de securitate să îl numească pe consilierul militar al RSUE la propunerea secretarului general/înaltului reprezentant (SG/IR) făcută pe baza unei recomandări a RSUE.

               (4)

               SG/IR, pe baza recomandării RSUE, a propus numirea domnului colonel François AMELINEAU ca nou consilier militar al RSUE.

               (5)

               În conformitate cu articolul 6 din Protocolul privind poziția Danemarcei, anexat la Tratatul privind Uniunea Europeană și la Tratatul de instituire a Comunității Europene, Danemarca nu participă la elaborarea și adoptarea deciziilor și a acțiunilor Uniunii Europene care au implicații în domeniul apărării,

         DECIDE:
   Articolul 1
   Domnul colonel François AMELINEAU este numit consilier militar al RSUE pentru Sudan.
   Articolul 2
   Prezenta decizie intră în vigoare la 25 ianuarie 2007.

      Adoptată la Bruxelles, 16 ianuarie 2007.

            Pentru Comitetul politic și de securitate

            Președintele

         C. von GOETZE

      (1)  JO L 188, 20.7.2005, p. 46.

      (2)  JO L 184, 6.7.2006, p. 38.